বাঙালী মুসলমানগণ সংখ্যায় প্রায় ১৯ কোটি। এর মধ্যে ১৫ কোটির বাস বাংলাদেশে। বাঁকি প্রায় ৪কোটি বাস করে ভারতের পশ্চিম বাংলা,আসাম ও অন্যান্য রাজ্যে।পশ্চিম বাংলার শতকরা প্রায় ৩০ ভাগ এবং আসামের প্রায় ৩৫ ভাগই মুসলমান।বহুলক্ষ মুসলমানের বাস মায়ানমারের আরাকানে।আরো প্রায় এক কোটি ছড়িয়ে ছিটিয়ে আছে সারা বিশ্বে।সংখ্যা-বিচারে বাঙালী মুসলমানগণ সমগ্র মুসলিম বিশ্বে তৃতীয়। ইন্দোনেশিয়ান ও আরবদের পরই তাদের স্থান। গাছের সংখ্যা বাড়লে ফলের উৎপাদনও বাড়ে।তেমনি জনসংখ্যা বাড়লে শক্তি-সামর্থ এবং ইজ্জতও বাড়ে। কিন্তু বাঙালীর মুসলমানের ক্ষেত্রে সেটি ঘটেনি। বরং ইতিহাস গড়েছে শক্তিহীনতা,ব্যর্থতা ও অপমানে। সামনে না এগিয়ে বাংলাদেশ দ্রুত পিছনে ছুটছে।দুর্নীতির দমনের চেয়ে প্রসারে কাজ করছে দেশের সরকার,পুলিশ ও প্রশাসন। ফলে অপরাধে ছেয়ে গেছে দেশ।দেশ বা জাতির জীবনে ইঞ্জিনের কাজ করে রাজনীতি। সেটি যখন হাইজ্যাক হয় অপরাধীদের হাতে তখন মসজিদ-মাদ্রাসায় ফেরেশতাদের বসিয়েও লাভ হয়না। এজন্যই নবীজী ও সাহাবাদের আমলে দেশের সবচেয়ে যোগ্যমান ব্যক্তিকে রাষ্ট্রপ্রধানের আসনে বসানো হয়েছে।তাই নবীজী(সাঃ)বেঁচে থাকতে অন্য কাউকে সেখানে বসানো হয়নি। কিন্তু প্রশ্ন হলো,ইসলামের সে ইতিহাস থেকে কি আদৌ শিক্ষা নেয়া হয়েছে? ফলে গুরুতর প্রশ্ন ও সংশয় দেখা দেয়,আলেমগণ বছরের পর বছর ধরে মাদ্রাসায় কি শেখেন বা শেখান তা নিয়ে।